CELEX: 62018TN0694
Language: sk
Date: 2018-11-17 00:00:00
Title: Vec T-694/18: Žaloba podaná 17. novembra 2018 – DEI/Komisia

28.1.2019   
            
            
               SK
            
            
               Úradný vestník Európskej únie
            
            
               C 35/29
            
         
      Žaloba podaná 17. novembra 2018 – DEI/Komisia
      (Vec T-694/18)
      (2019/C 35/35)
      Jazyk konania: gréčtina
      
         Účastníci konania
      
      
         Žalobkyňa: Dimosia Epicheirisi Ilektrismou AE (DEI) (Atény, Grécko) (v zastúpení: E. Bourtzalas, A. Iliadou a Ch. Synodinos, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Komisie K(2018) 4947 final z 30. júla 2018 vo veci SA. 50152 v rozsahu, v akom rozhodla, že nepredloží námietky súvisiace so schémou pomoci pre nový Metavatiko Michanismo Apozimiosis Evelixias („Neos MMAE“), ktorú oznámilo Grécko, na základe záveru, že táto schéma bola zlučiteľná s vnútorným trhom podľa článku 107 ods. 3 písm. c) ZFEÚ, a
               
            
                  —
               
               
                  uložil Európskej komisii povinnosť nahradiť trovy konania, ktoré vznikli DEI.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva žalobné dôvody.
      
                  1.
               
               
                  Prvý žalobný dôvod založený na skutočnosti, že napadnuté rozhodnutie má zjavnú vadu spočívajúcu v nesprávnom právnom a skutkovom posúdení, ako aj v nesplnení podstatných procesných náležitostí vzhľadom na výklad a uplatnenie článku 108 ods. 2 ZFEÚ v rozsahu, v akom Komisia nezačala formálne vyšetrovacie konanie.
               
            
                  2.
               
               
                  Druhý žalobný dôvod založený na skutočnosti, že napadnuté rozhodnutie má zjavnú vadu spočívajúcu v nesprávnom právnom a skutkovom posúdení, z hľadiska rozhodnutia, že nový Metavatiko Michanismo Apozimiosis Evelixias spĺňa kritériá Usmernení o štátnej pomoci v oblasti ochrany životného prostredia a energetiky na roky 2014 – 2020 na posúdenie zlučiteľnosti pomoci s vnútorným trhom podľa článku 107 ods. 3 písm. c) ZFEÚ a predovšetkým kritériá nevyhnutnosti, proporcionality, primeranosti, stimulačného účinku a zabránenia neprípustných negatívnych účinkov na hospodársku súťaž.